शराब पिलाने वाले उम्मीदवारों की सूचना को हेल्पलाइन नंबर
50 परिवार, 160 वोट :कोई 8वीं पास महिला नहीं
कैथल के बेगपुर को नहीं मिली 8वीं पास बहू, जो बन सके सरपंच प्रत्याशी
प्रदेश में पंचायत चुनाव के लिए 1064 नामांकन हुए
सरकारने पंचायत चुनाव में शिक्षा की शर्त लगाई तो पढ़ी-लिखी महिलाओं की तलाश शुरू हो गई। कैथल से 20 किलोमीटर दूर स्थित बेगपुर गांव में कोई सरपंच पद का उम्मीदवार नहीं है। सरपंच पद अनुसूचित जाति की महिला के लिए आरक्षित है, लेकिन गांव में कोई महिला 8वीं पास ही नहीं। ग्रामीणों ने पढ़ी-लिखी बहू की तलाश की, लेकिन कामयाबी नहीं मिली। ग्रामीण 8वीं पास बहू का रिश्ता ढूंढ रहे हैं। गांव में सारा दिन एक ही चर्चा रहती है कि 8वीं पास बहू कहां से लाएं।
पहले जो महिला 8वीं पास होने का दावा कर रही थी, वह भी 7वीं पास निकली। ग्रामीणों ने गांव से बाहर जाकर बस चुके परिवारों में भी तलाश की, जिस बहू को चुन्नी चढ़ाकर लाने की बात चल रही थी वह 17 साल की निकली। हिसार से अनुसूचित जाति की एक लड़की का रिश्ता आया था, लेकिन उसके लिए पढ़ा लिखा वर नहीं मिला। दोबारा उन्होंने भी कोई सूचना नहीं दी। गुर्जर बहुल गांव में 50 के करीब अनुसचित जाति के घर हैं, जिनके 160 के करीब वोट हैं, लेकिन इनमें कोई भी 8वीं पास महिला नहीं है। इधर, बीडीपीओ प्रेम सिंह का कहना है कि यदि कोई सरपंच नहीं बनेगा तो किसी पंच को कार्यवाहक सरपंच का कार्यभार सौंपा जा सकता है।
किस पद के लिए कितने पर्चे भरे
नामांकन कुलपुरुष महिला
जिलापरिषद 180101 79
पंचायतसमिति 248182 66
सरपंच268185 83
पंच368230 138
सरपंच के लिए जिसके नाम पर बनी थी सहमति वो 8वीं पास नहीं, नया नाम चुना
गुहला चीका | गांवबुढ़नपुर को शिक्षा की शर्त के चलते अपना प्रत्याशी बदलना पड़ रहा है। गांव के निवर्तमान सरपंच गुरमेल सिंह ने जानकारी देते हुए बताया कि उनके गांव में मंदिर के महंत के कहने पर ग्रामीणों ने सर्वसम्मति सुनीता देवी सरपंच बनाने का फैसला लिया था, लेकिन शिक्षा की शर्त आड़े गई। अब बुटा सिंह की प|ी मीना रानी के नाम पर सहमति बनी है।
गांव बेगपुर में सरपंच पद का प्रत्याशी मिलने पर चर्चा करते ग्रामीण।
hin_Deva hin_Deva bho_Deva hin_Deva hin_Deva hin_Deva hin_Deva mag_Deva hin_Deva bho_Deva mar_Deva hin_Deva hin_Deva hin_Deva awa_Deva